አቶ መላኩ ፈንታ እና ገብረዋህድ ወልደጊዮርጊስን ጨምሮ ሌሎች ተከሳሾች የክስ መቃወሚያቸውን ለፍርድ ቤቱ አቀረቡ
ዛሬን ጨምሮ ባለፈው ቀጠሮ በሶስቱም መዝገቦች የተዘረዘሩ 66ቱም ተከሳሾች በቀረበባቸው ክስ ላይ ያላቸውን መቃወሚያ ሙሉ ለሙሉ አቀርበው አጠናቀዋል።ይህን ተከትሎም ከሳሽ የፌዴራል የስነምግባር እና የጸረሙስና ኮሚሽን ፥ አቃቢ ህግ በቀረበው መቃወሚያ ላይ አስተያየቱን እንዲያቀርብ ፍርድ ቤቱ ትእዛዝ ሰጥቷል።የኮሚሽኑ አቃቢ ህግ ተከሳሾቹ ብዛት ያላቸው በመሆኑ እና የክስ መቃወሚያቸውን በዝርዝር ተመልክቼ ምላሽ ለመስጠት እንድችል የሶሰት ወራት የጊዜ ቀጠሮ ይሰጠኝ ሲል ፍርድ ቤቱን ጠይቋል።የተከሳሽ ጠበቆች በበኩላቸው ፥ መቃወሚያ ለማቅረብ አቃቢ ህግ የጠየቀው የጊዜ ቀጠሮ ተገቢነት የለውም ፣ ደንበኞቻችን  የሚጎዳ ነው ፣ በመሆኑም ፍርድ ቤቱ ጉዳዩን ተመልክቶ አጭር የጊዜ ቀጠሮ ይስጠን ሲሉ  አመልክተዋል።የግራ ቀኝ ክርክሩን የተመለከተው የፌዴራሉ ከፍተኛ ፍርድ ቤት 15ተኛ ወንጀል ችሎትም  በከሳሽ አቃቢ ህግ የቀረበውን የሶስት ወራት የጊዜ ቀጠሮ ወድቅ በማድርግ  ለመጋቢት 9 ቀን 2006 ዓ.ም  አቃቢ ህግ ባቀረበው መቃወሚያ ላይ አስተያየቱን እንዲያቀርብ  ትእዛዝ ሰጥቷል። (ኤፍ.ቢ.ሲ) 